Celys

Deil-lysieuyn yw celys,Termau Coginio (Caerdydd: Gwasg Prifysgol Cymru, 1971), t. 19. cêl neu fresychen ddeiliog sydd yn cynnwys sawl cyltifar o fresych (Brassica oleracea) a nodweddir gan goesynnau hirion, dail mawrion, a diffyg pen caled.

Mae'r cyltifarau cyffredin o gelys yn cynnwys:
 Celys cwrlog, gyda dail crychion o liw gwyrdd, a chanddo flas fymryn chwerw ac ansoddni cryf, a roddir mewn saladau, swpiau, a llysiau tro-ffrio;
 Celys Eidalaidd, celys palmwydd neu gelys deinosor, gyda dail hirion, meinion o liw gwyrdd tywyll, a chanddo flas melys ac ansoddni meddal o'i gymharu â chelys cwrlog, a ddefnyddir yn fynych mewn coginiaeth Eidalaidd;
 Celys Rwsiaidd, gyda dail crychion o liw coch-borffor, a dyfir am fwyd ac am addurno gerddi a thirlunio.

Planhigyn eilflwydd yw celys, ond fel arfer fe'i tyfir yn flynyddol. Wrth flodeuo yn yr ail flwyddyn, mae'n cynhyrchu blodau melyn a ffrwythau ar ffurf silicwa. Cnwd caled ydyw a gaiff ei fwyta yn ystod tymhorau'r hydref a'r gaeaf yn bennaf, am fod y tywydd oer yn gwella'i flas.

 Gweler hefyd 
 Mathau eraill o Brassica oleracea:
 Bresychen
 Brocoli
 Blodfresychen
 Ysgewyll
 Bresychen lyfnddail
 Bresychen grech
 Colrabi
 Gai lan

 Cyfeiriadau 

Categori:Brassicaceae
Categori:Llysiau